Luis Hamilton fitoren garën e Belgjikës në Formula 1. Britaniku që u nis i pari në këtë garë, e duke barazuar legjendën Shumaker për numrin e pole-position, nuk e vuri për asnjë çast në diskutim garën, duke u vënë në krye të saj që në nisje, e duke e përfunduar në krye.
I dyti u rendit gjermani Sebastian Vettel dhe i treti, Daniel Riciardo. i vetmi moment kur gara mund të rihapte një diskutim brenda saj, ka qenë hyrja e safety car, e cila bëri që distancat mes pilotëve të zeroheshin.
Por sërish britaniku i Mercedes e ka ruajtur kryesimin, duke mos e lejuar ndjekësin Vettel të afrohej më tepër sesa "distanca e kontrollit".
Pas kësaj gare, në krye të klasifikimit për pilotë, mbetet Sebastian Vettel, me 220 pikë, 7 më pak sesa rivali i tij për titull, Hamilton, që ka grumbulluar 213 pikë. Për konstruktorë, Mercedes e ka thelluar avantazhin ndaj Ferrarit, duke e "hipotekuar" titullin edhe për këtë sezon. /tesheshi.com/